Rasim Ocaqov

Rasim Mirqasım oğlu Ocaqov () — Azərbaycan kinorejissoru, kinooperatoru, ssenaristi, Azərbaycanın xalq artisti (1982), Azərbaycan SSR (1967) və Çeçen-İnquş MSSR (1964) əməkdar incəsənət xadimi, SSRİ Dövlət mükafatı laureatı (1981), Azərbaycan SSR Dövlət Mükafatı laureatı (1980).

 Həyatı 
Rasim Ocaqov 1933-cü il noyabr ayının 22-də Azərbaycanın Şəki şəhərində anadan olub. 1951-1956-cı illərdə Moskvada ÜDKİ-nin kinooperatorluq fakültəsində təhsil alıb. Daha sonra M.A.Əliyev adına ADİİ-nun rejissorluq fakültəsini bitirib. 1956-cı ildən "Azərbaycanfilm" kinostudiyasında quruluşçu-operator, 1973-cü ildən quruluşçu rejissor işləyib. 

50-ci illərin sonlarında Bakı kinostudiyasında ilk çəkilişlərinə başlayıb. 1957-ci ildə ilk dəfə operator kimi "Bir məhəlləli iki oğlan" filmini lentə alıb. Filmdə baş operator Marqarita Pilixina olub. "Onun böyük ürəyi" (1958) filmi R. Ocaqovun ilk sərbəst işi idi. Film Sumqayıt metallurqlarının həyatına həsr olunmuşdu. Bu ağır peşə adamlarının ekran həyatı operatorun kamerası ilə romantik və cəzbedici bir formaya salınmışdır. Bundan sonra lentə aldığı "Əsl dost", "Bizim küçə", "Mən rəqs edəcəyəm", "Sən niyə susursan?" və "Skripkanın sərgüzəşti" filmlərində Rasim Ocaqov Azərbaycan kinosunda operatorluq sənətinin ən layiqli nümunələrini yaratdı.

Rejissor kimi ilk işi 1975-ci ildə yarımçıq qalmış "Gəncəbasarlı qisasçı" filmini tamamlamaq olmuşdur. Bu tarixi-qəhrəmanlıq janrında çəkilən filmdə o qəhrəmanların ifaçılarını dəyişdi, ssenarini yenidən işlədi. Qatır Məmmədin obrazını isə aktyor Şahmar Ələkbərova tapşırdı. Film ekranlara çıxanda isə müəyyən iradlar deyilsə də, bütövlükdə filmin uğurlu olduğu mətbuatda geniş qeyd edildi. Onun ikinci rejissor işi "Tütək səsi" filmi oldu. "Tütək səsi" öz orijinal səhnələri, çəkiliş manerası, mövzunun bədii həlli baxımından Azərbaycan kinosuna xeyli yeniliklər gətirdi. Bundan sonra çəkdiri "Ad günü"Nadir Bədəlov. "Bizim kino". Rasim Ocaqovun "Ad günü" filmi haqqında. 13.02.2016, "Bağlı qapı", "Özgə ömür", "Park", "Ölsəm bağışla", "Həm ziyarət, həm ticarət", "İstintaq" filmlərində R.Ocaqov müasirlərinin əsl obrazını yaratmaqla tamaşaçıları ətrafa diqqətlə yanaşmağa, cəmiyyətdə baş verən neqativ hallara göz yummamağa çağırır. "Təhminə", "Otel otağı" kimi son filmlərində də ciddi mövzulara toxunur, yenə də insanın ətraf aləmə münasibəti mövzusunda söhbət açır.

R.Ocaqov 2006-cı ildə Bakıda dünyasını dəyişib.

 Mükafatları 
 Azərbaycan SSR xalq artisti — 01.12.1982Respublika kino sənəti xadimlərinə Azərbaycan SSR fəxri adları verilməsi haqqında Azərbaycan SSR Ali Soveti Rəyasət Heyətinin 1 dekabr 1982-ci il tarixli Fərmanı  — anl.az saytı
 Azərbaycanın və SSRİ-nin Dövlət mükafatları laureatı
 Azərbaycan Respublikası Prezidentinin fərdi təqaüdü — 11 iyun 2002

 Xatirəsi 
2013-cü il noyabrın 22-də Bakıda Azərbaycan kino sənətinin nümayəndəsi, kinorejissor, SSRİ və Azərbaycanın Dövlət mükafatları laureatı, Xalq artisti Rasim Ocaqovun yaşadığı evdə barelyefinin açılışı mərasimi keçirilib. Barelyefin müəllifləri Azərbaycanın Xalq rəssamı Səlhab Məmmədov və Əməkdar rəssam Əli İbadullayevdir.

2018-ci ildə Rasim Ocaqovun 85 illik yubileyi münasibətilə "Şəki, mən səni sevirəm" kino və foto müsabiqəsi təsis edilib.

 Filmoqrafiya 

 Tammetrajlı bədii filmlər 

Rejissor kimi
 Qatır Məmməd (film, 1974)
 Tütək səsi (film, 1975)
 Ad günü (film, 1977) (tammetrajlı bədii film)
 İstintaq (film, 1979)
 Bağlı qapı (film, 1981)
 Park (film, 1983)
 Özgə ömür (film, 1987)
 Ölsəm... bağışla (film, 1989)
 Qətldən yeddi gün sonra (film, 1991)
 Təhminə (film, 1993)
 Həm ziyarət, həm ticarət... (film, 1995)
 Otel otağı (film, 1998)

Operator kimi
 Bir məhəllədən iki nəfər (film, 1957)
 Onun böyük ürəyi (film, 1958)
 Əsl dost (film, 1959)
 Bizim küçə (film, 1961)
 Əmək və qızılgül (film, 1962)
 Sən niyə susursan? (film, 1966)
 Bir cənub şəhərində (film, 1969)
 Abşeron ritmləri (film, 1970)
 Ən vacib müsahibə (film, 1971)
 Skripkanın sərgüzəşti (film, 1972)
 Ömrün ilk saatı (film, 1973)

Bədii rəhbər kimi
 Əlavə iz (film, 1981)
 Süd dişinin ağrısı (film, 1987)
 Məhkumlar (film, 2006)

İkinci rejissor kimi
 Sən niyə susursan? (film, 1966)

İkinci operator kimi
 Uzaq sahillərdə (film, 1958)

 Qısametrajlı bədii filmlər 

Rejissor kimi
 Şosedə hadisə (film, 1960)

Operator kimi
 Şosedə hadisə (film, 1960)
 Matteo Falkone (film, 1960)
 Cazibə qüvvəsi (film, 1964)(film, kinoalmanax)

 Sənədli filmlər 

Rejissor kimi
 Bakı bu gün (film, 1958)
 Abidələr danışır (film, 1964) (qısametrajlı sənədli film)
 Dağıstan konserti (film, 1964)
 Çiçək yağışı (film, 1971)

Operator kimi
 Bakı bu gün (film, 1958)
 Məhəmməd Füzuli (film, 1958)
 Abidələr danışır (film, 1964)
 Dağıstan konserti (film, 1964)
 Azərbaycanın səhnə ustaları (film, 1965)
 Çiçək yağışı (film, 1971)

İştirak etdiyi filmlər
 Azərbaycan kinosu-80 (film, 1996)
 Kinorejissor Həsən Seyidbəyli (film, 2002)

 Sənədli televiziya filmləri 

Operator kimi
 Konsert proqramı (film, 1964)
 Məhəbbət haqqında əfsanə (film, 1967)
 Şur (film, 1967)

İştirak etdiyi film
 Özgə vaxtın doğma anları (film, 2002)

 "Mozalan" süjetləri 

Rejissor kimi
 Çay daşının göz yaşı... (film, 1971)
 Müşavirə (film, 1971)
 İcazə (film, 1972)
 Çardaş (film, 1973)
 Heyif siqnalından (film, 1978)
 Mən salim olum, cümlə cahan batsa da batsın... (film, 1980)
 Hami (film, 1981)
 Fövqəladə hadisə (film, 1982)
 Rəngli yuxu (film, 1982)
 Metamarfoza (film, 1983)
 Alayarımçıq (film, 1984)
 Bəhrə (film, 1984)
 Çıxış yolu (film, 1984)
 Xəbərdarlıq (film, 1984)
 Çexski unitaz (film, 1985)
 Gözdən uzaq... (film, 1985)
 Məsələ yerdə deyil... (film, 1985)
 Ögeylik (film, 1985)
 Arayış (film, 1986)

Operator kimi
 Çay daşının göz yaşı... (film, 1971)
 Arzu (film, 1972)

Ssenari müəllifi kimi
 Müşavirə (film, 1971)
 İcazə (film, 1972)
 Çardaş (film, 1973)
 Mən salim olum, cümlə cahan batsa da batsın... (film, 1980)
 Hami (film, 1981)
 Rəngli yuxu (film, 1982)
 İntizam (film, 1983)
 Metamarfoza (film, 1983)
 Alayarımçıq (film, 1984)
 Çexski unitaz (film, 1985)
 Məsələ yerdə deyil... (film, 1985)
 Mastika (film, 1986)

 İstinadlar 

 Mənbə 
 “"Uzaq sahillərdə" ekranda” [Filmin quruluşçu rejissoru Tofiq Tağızadə yoldaşla müxbirimizin müsahibəsi] //Kommunist.- 1958.- 13 avqust.
 “Bolqar jurnalı yazır...” //Ədəbiyyat və incəsənət.- 1964.
 Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 304.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814-816.

 Xarici keçidlər 

 Rasim Ocaqov 
 Rasim Ocaqov Şəkidə anılıb

 Həmçinin bax 


Kateqoriya:SSRİ film rejissorları
Kateqoriya:SSRİ kinooperatorları
Kateqoriya:Azərbaycan film rejissorları
Kateqoriya:Azərbaycan kinooperatorları
Kateqoriya:Azərbaycan ssenaristləri
Kateqoriya:Azərbaycan SSR xalq artistləri
Kateqoriya:Ümumrusiya Dövlət Kinematoqrafiya İnstitutunun məzunları
Kateqoriya:"Şöhrət" ordeni ilə təltif edilənlər
Kateqoriya:Şəkidə doğulanlar
Kateqoriya:Bakıda vəfat edənlər
Kateqoriya:II Fəxri Xiyabanda dəfn olunanlar
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:SSRİ ssenaristləri
Kateqoriya:SSRİ ssenaristləri